CELEX: 32010D0210
Language: hu
Date: 2010-04-06 00:00:00
Title: 2010/210/: A Bizottság határozata ( 2010. április 6. ) az Atlanti-óceán keleti része és a Földközi-tenger kékúszójútonhal-állományának helyreállításával kapcsolatos egyedi ellenőrzési és vizsgálati program létrehozásáról szóló 2009/296/EK határozat módosításáról (az értesítés a C(2010) 2060. számú dokumentummal történt)

9.4.2010   
            
            
               HU
            
            
               Az Európai Unió Hivatalos Lapja
            
            
               L 89/20
            
         A BIZOTTSÁG HATÁROZATA
   (2010. április 6.)
   az Atlanti-óceán keleti része és a Földközi-tenger kékúszójútonhal-állományának helyreállításával kapcsolatos egyedi ellenőrzési és vizsgálati program létrehozásáról szóló 2009/296/EK határozat módosításáról
   (az értesítés a C(2010) 2060. számú dokumentummal történt)
   (2010/210/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politika szabályainak betartását biztosító közösségi ellenőrző rendszer létrehozásáról szóló, 2009. november 20-i 1224/2009/EK tanácsi rendeletre (1) és különösen annak 95. cikkére,
   mivel:
   
               (1)
            
            
               Az Atlanti Tonhal Védelmére Létrehozott Nemzetközi Bizottság (ICCAT) 2006-ban a kékúszójú tonhalra vonatkozóan az Atlanti-óceán keleti részén és a Földközi-tengeren alkalmazandó többéves helyreállítási tervet fogadott el (az ICCAT 06-05. ajánlása), amely 2007. június 13-án lépett hatályba. Az említett helyreállítási tervet az 1559/2007/EK tanácsi rendelet (2) ültette át a közösségi jogba.
            
         
               (2)
            
            
               Az ICCAT 2008. november 24-én elfogadta a 06-05. számú ajánlást módosító 08-05. számú ajánlást. Ezt az ajánlást a kékúszójú tonhalra vonatkozóan az Atlanti-óceán keleti részén és a Földközi-tengeren alkalmazandó többéves helyreállítási tervről, a 43/2009/EK rendelet módosításáról és az 1559/2007/EK rendelet hatályon kívül helyezéséről szóló, 2009. április 6-i 302/2009/EK tanácsi rendelet (3) ültette át a közösségi jogba.
            
         
               (3)
            
            
               A 08-05. számú ICCAT-ajánlás sikeres végrehajtása érdekében egyedi ellenőrzési és vizsgálati program létrehozására volt szükség. A 2009/296/EK bizottsági határozat (4) ezért létrehozott egy kétéves (2009. március 15-től2011. március 15-ig tartó) időszakra szóló egyedi ellenőrzési és vizsgálati programot.
            
         
               (4)
            
            
               A 2009/296/EK határozat I. mellékletében az „Ellenőrzési feladatok” című szakaszt célszerű naprakésszé tenni a 302/2009/EK rendeletben foglalt rendelkezések tükrözése érdekében.
            
         
               (5)
            
            
               2009 novemberében megtartott éves ülésén az ICCAT-bizottság úgy határozott, hogy fokozni kell az ICCAT nemzetközi ellenőrzési rendszere keretében végrehajtott ellenőrzések hatékonyságát, és e célból új formátumot fogadott el az ellenőrzési jelentésekre vonatkozóan.
            
         
               (6)
            
            
               A 2009/296/EK határozatot ezért ennek megfelelően módosítani kell.
            
         
               (7)
            
            
               Az e határozatban előírt intézkedések az érintett tagállamokkal egyeztetve kerültek kidolgozásra.
            
         
               (8)
            
            
               Az e határozatban előírt intézkedések összhangban vannak a Halászati és Akvakultúra-ágazati Bizottság véleményével,
            
         ELFOGADTA EZT A HATÁROZATOT:
   1. cikk
   A 2009/296/EK határozat az alábbiak szerint módosul:
   
               1.
            
            
               A 8. cikk a következőképpen módosul:
               
                           a)
                        
                        
                           Az (1) bekezdés helyébe a következő szöveg lép:
                           „(1)   Azok a tagállamok, amelyek ellenőrei a 2. cikkben felsorolt tevékenységek vizsgálatakor bármilyen jogsértést tárnak fel, a vizsgálat időpontjáról és a jogsértés részleteiről értesítik az alábbi feleket:
                           
                                       a)
                                    
                                    
                                       az érintett lobogó szerinti tagállamot és a Bizottságot, valamint adott esetben;
                                    
                                 
                                       b)
                                    
                                    
                                       azt a tagállamot, amelyben a kékúszójú tonhal feldolgozásával és/vagy kereskedelmével foglalkozó halgazdaság vagy vállalkozás székhellyel rendelkezik.”
                                    
                                 
                     
                           b)
                        
                        
                           A (3) bekezdés helyébe a következő szöveg lép:
                           „(3)   Ha egy tagállam ellenőrei olyan tevékenységet vagy körülményt észlelnek, amely a 302/2009/EK tanácsi rendelet (5) IV. mellékletnek I.1. pontjában meghatározottak szerint kimerítheti a súlyos jogsértés fogalmát, a tagállam haladéktalanul értesíti a Bizottságot, amely ezt követően közvetlenül értesíti a halászhajó lobogó szerinti államát és az ICCAT titkárságát.
                        
                     
                           c)
                        
                        
                           A (4) bekezdés első mondata helyébe a következő szöveg lép:
                           „Amennyiben egy közösségi halászhajó fedélzetén a 302/2009/EK rendelet IV. mellékletének I.1. pontjában meghatározottak szerinti súlyos jogsértést tárnak fel, a lobogó szerinti tagállam gondoskodik arról, hogy a lobogója alatt közlekedő halászhajó az ellenőrzést követően felhagyjon mindennemű halászati tevékenységgel.”
                        
                     
                           d)
                        
                        
                           Az (5) bekezdés helyébe a következő szöveg lép:
                           „(5)   Amennyiben a jogsértés miatti eljárás lefolytatása az 1224/2009/EK tanácsi rendelet (6) 86. cikkének (4) bekezdésével összhangban átkerül a lajstromozás szerinti tagállamhoz, a tagállamok együttműködnek annak érdekében, hogy a tagállamok ellenőrei által a jogsértésre vonatkozóan feltárt bizonyítékok biztonsága és megőrzése valamennyi esetben garantált legyen.
                        
                     
         
               2.
            
            
               Az I. melléklet a következőképpen módosul:
               
                           a)
                        
                        
                           Az „Ellenőrzési feladatok” című szakasz a következőképpen módosul:
                           
                                       i.
                                    
                                    
                                       Az 1.6. e) pont helyébe a következő szöveg lép:
                                       
                                                   „e)
                                                
                                                
                                                   a halászhajó és a vontatóhajó kapitánya gondoskodott-e arról, hogy valamennyi áthelyezési műveletről víz alatti videofelvétel készüljön.”
                                                
                                             
                                 
                                       ii.
                                    
                                    
                                       Az 1.10. a) pont a helyébe a következő szöveg lép:
                                       
                                                   „a)
                                                
                                                
                                                   a releváns dokumentumok rendelkezésre állnak-e, azokat megfelelően kitöltötték és benyújtották-e (a kékúszójútonhal-fogásokra vonatkozó ICCAT-dokumentumok, újrakivitellel kapcsolatos dokumentumok, áthelyezési nyilatkozat, a ketrecbe helyezésről készített nyilatkozat, átrakodási nyilatkozat);”.
                                                
                                             
                                 
                     
                           b)
                        
                        
                           Az „Ellenőrzési jelentés” című szakasz helyébe az e határozat mellékletében szereplő szöveg lép.
                        
                     
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2010. április 6-án.
      
         
            a Bizottság részéről
         
         Maria DAMANAKI
         
            a Bizottság tagja
         
      
   
   
      (1)  HL L 343., 2009.12.22., 1. o.
   
      (2)  HL L 340., 2007.12.22., 8. o.
   
      (3)  HL L 96., 2009.4.15., 1. o.
   
      (4)  HL L 80., 2009.3.26., 18. o.
   
      (5)  HL L 96., 2009.4.15., 1. o.”
   
      (6)  HL L 343., 2009.12.22., 1. o.”
   
      MELLÉKLET
      
         ICCAT ELLENŐRZÉSI JELENTÉS
      
      
         A(z) … számú ellenőrzésről szóló jelentés
      
      
         
      
         
      
         Észlelt súlyos jogsértések
      
      Hajó neve: …
      Hajó lobogó szerinti állama: …
      ICCAT-szám: …
      
                  
               
               
                  a lobogó szerinti szerződő fél által kiállított jogosítvány, felhatalmazás vagy engedély nélkül folytatott halászat;
               
            
                  
               
               
                  a fogással és a fogással kapcsolatos egyéb tényezőkkel összefüggő adatoknak a bizottsági jelentéstételi előírásoknak nem megfelelő nyilvántartása, vagy az ilyen fogással és/vagy fogással kapcsolatos egyéb tényezőkkel összefüggő adatoknak a valóságtól lényegesen eltérő rögzítése a jelentésben;
               
            
                  
               
               
                  halászat tilalmi övezetben;
               
            
                  
               
               
                  halászat tilalmi időszakban;
               
            
                  
               
               
                  az alkalmazandó ICCAT védelmi és gazdálkodási intézkedések megsértésével egyes fajok szándékos kifogása vagy a fedélzeten tartása;
               
            
                  
               
               
                  az ICCAT által meghatározott hatályos fogási korlátozások vagy a kvóták nagy mértékű megsértése;
               
            
                  
               
               
                  tiltott halászeszközök használata;
               
            
                  
               
               
                  a halászhajó jelöléseinek, azonosításának vagy lajstromozási adatainak meghamisítása vagy szándékos elrejtése;
               
            
                  
               
               
                  egy jogsértés kivizsgálásához kapcsolódó bizonyítékok elrejtése, meghamisítása vagy megsemmisítése;
               
            
                  
               
               
                  olyan többszöri jogsértések, amelyek együttesen az ICCAT által meghatározott hatályos intézkedések súlyos figyelmen kívül hagyásának minősülnek;
               
            
                  
               
               
                  egy engedéllyel rendelkező ellenőr vagy felügyelő ellen elkövetett testi sértés, neki való ellenszegülés, az ellenőr vagy felügyelő megfélemlítése, szexuális zaklatása, feladatai ellátásának akadályozása, vagy szükségtelen akadályozása és késleltetése;
               
            
                  
               
               
                  a hajómegfigyelési rendszerbe történő szándékos beavatkozás vagy a rendszer üzemen kívül helyezése;
               
            
                  
               
               
                  felderítő repülőgépek segítségével folytatott halászat;
               
            
                  
               
               
                  beavatkozás a műholdas megfigyelési rendszerbe és/vagy VMS nélküli üzemelés;
               
            
                  
               
               
                  áthelyezési tevékenység végzése áthelyezési nyilatkozat nélkül;
               
            
                  
               
               
                  egyéb (pontosítsa)
               
            Ellenőr aláírása …
      Tanú aláírása …
      Dátum …